TRC แจ้งบ.ย่อย “สหการวิศวกร” คว้างานก่อสร้างใหม่ มูลค่า 347.38 ลบ.
TRC เผยบ.ย่อย “สหการวิศวกร” คว้างานก่อสร้างทางหลวงหมายเลข 4 สายตะกั่วป่า-ท้ายเหมือง มูลค่า 347.38 ล้านบาท คาดลงนามสัญญาภายในเดือนก.พ.นี้
1 ก.พ. 2561

บริษัท ทีอาร์ซี คอนสตรัคชั่น จำกัด (มหาชน) หรือ TRC เปิดเผยว่า บริษัท สหการวิศวกร จำกัด ซึ่งเป็นบริษัทย่อย ได้รับหนังสือแจ้งผลโครงการใหม่ลงวันที่ 4 มกราคม 2561 จากสำนักก่อสร้างทางที่ 1 กรมทางหลวง มูลค่า 347.38 ล้านบาท
โดยเป็นโครงการทางหลวงหมายเลข 4 สาย อ.ตะกั่วป่า-อ.ท้ายเหมือง ระหว่าง กม.803+000.00 – กม.813+300.00 เพื่อก่อสร้างถนนผิวทางคอนกรีตแอสฟัลต์ ระยะทาง 10.30 กิโลเมตร รวมงานระบบไฟฟ้าแสงสว่างใน อ.ท้ายเหมือง จ.พังงา มีระยะเวลางาน 600 วัน โดยคาดว่าจะลงนามในสัญญาภายในเดือน ก.พ.61